ΑΠΟΦΑΣΕΙΣ
Αριθμ. Γ5α/Γ.Π.οικ.12923
Εκπαίδευση στην ιατρική εξειδίκευση της Λοιμωξιολογίας .
Η ΑΝΑΠΛΗΡΩΤΡΙΑ ΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α. του ν. 1278/1982 «Για σύσταση Κεντρικού Συμβουλίου Υγείας» (Α’ 105),
β. της παρ. 1 του άρθρου 31 του ν. 1397/1983 «Εθνικό
Σύστημα Υγείας» (Α’ 143),
γ. της παρ. 5Β του άρθρου 21 του ν. 3580/2007 (Α’ 134),
δ. του άρθρου 6 του ν.δ. 3366/1955 «Περί ασκήσεως
του ιατρικού επαγγέλματος και ιατρικών ειδικοτήτων και
άλλων τινών διατάξεων» (Α’ 258),
ε. του π.δ. 121/2017 «Οργανισμός του Υπουργείου
Υγείας» (Α’ 148),
στ. του π.δ. 68/2021 «Διορισμός Υπουργών, Αναπληρώτριας Υπουργού και Υφυπουργών» (Α’ 155).
2. Την υπό στοιχεία Υ32/09.09.2021 απόφαση του
Πρωθυπουργού «Ανάθεση αρμοδιοτήτων στην Αναπληρώτρια Υπουργό Υγείας, Ασημίνα Γκάγκα» (Β’ 4185).
3. Την υπό στοιχεία Γ5α/Γ.Π.οικ.64845/29.8.2018 απόφαση του Αναπληρωτή Υπουργού Υγείας «Ονομασία, πε-
ριεχόμενο και προϋποθέσεις απόκτησης τίτλου ιατρικής
εξειδίκευσης από ιατρούς που κατέχουν τίτλο ιατρικής
ειδικότητας» (Β’ 3958).
4. Την υπό στοιχεία Γ4α/οικ.27417/27.04.2020 απόφαση του Υπουργού Υγείας «Διαδικασία τοποθέτησης ειδι-
κευμένων ιατρών για εξειδίκευση στη Λοιμωξιολογία»
(Β’1736).
5. Την υπ’ αρ. 830/21.10.2021 απόφαση του Κεντρικού
Συμβουλίου Υγείας και την υπ’ αρ.1/8.1.2020 απόφαση
της Εκτελεστικής Επιτροπής με το παράρτημα αυτής ως
αναπόσπαστο μέρος της πρώτης.
6. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού
σύμφωνα με την υπό στοιχεία Β1α/οικ.12290/28.2.2022
εισήγηση της Διεύθυνσης Προϋπολογισμού και Δημοσιονομικών Αναφορών του Υπουργείου Υγείας (παρ. 5 του
άρθρου 24 του ν. 4270/2014), αποφασίζουμε:
Εγκρίνουμε το αναλυτικό εκπαιδευτικό πρόγραμμα,
το Βιβλιάριο Εκπαίδευσης Εξειδικευομένου, το οποίο
εκδίδεται από το Κεντρικό Συμβούλιο Υγείας, και τα αναγνωρισμένα Εκπαιδευτικά Κέντρα για την εξειδίκευση
των ιατρών στη Λοιμωξιολογία.
Άρθρο 1
Γενικές Αρχές
Η εξειδίκευση στη Λοιμωξιολογία θα πραγματοποιείται σε κλινικές Νοσοκομείων του Ε.Σ.Υ. ή σε Πανεπιστημι-
ακές Κλινικές, που είναι αναγνωρισμένες να τη χορηγούν.
Άρθρο 2
Γνωστικό Αντικείμενο
Μετά το τέλος της εκπαίδευσης οι εξειδικευμένοι στη
Λοιμωξιολογία θα πρέπει να διαθέτουν επάρκεια μετά
από θεωρητική και πρακτική εμπειρία στην πρόληψη, διάγνωση και αντιμετώπιση των παρακάτω καταστάσεων:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Μαρτίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 1083
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1083/10.03.2022
- Λοιμώξεις ανωτέρου και κατωτέρου αναπνευστικού
- Λοιμώξεις ουροποιητικού
- Ενδοκοιλιακές λοιμώξεις
- Λοιμώξεις καρδιαγγειακού συστήματος
- Λοιμώξεις κεντρικού νευρικού συστήματος
- Λοιμώξεις δέρματος και μαλακών μορίων, περιλαμβανομένων αυτών που εμφανίζονται σε ασθενείς με
εγκαύματα και μετά από δήγμα ζώου ή ανθρώπου
- Λοιμώξεις γαστρεντερικού συνστήματος
- Λοιμώξεις οστών και αρθρώσεων
- Λοιμώξεις γεννητικού συστήματος και σεξουαλικά
μεταδιδόμενα νοσήματα
- Γυναικολογικές, μαιευτικές λοιμώξεις και λοιμώξεις
κατά την κύηση
- Λοιμώξεις του οφθαλμού
- Ιογενείς ηπατίτιδες
- Σήψη και συναφή σύνδρομα
- Νοσοκομειακές λοιμώξεις
- Λοιμώξεις σε ασθενείς με ξένα σώματα
- Ασθενής με εμπύρετο άγνωστης αιτιολογίας ή με
πυρετό και εξάνθημα
- Λοιμώξεις σε ανοσοκκατεσταλμένους ασθενείς (συμπεριλαμβανομένων ασθενών με ουδετεροπενία, συ-
μπαγείς όγκους ή αιματολογικά νοσήματα και ασθενών
που έχουν υποστεί μετμόσχευση συμπαγών οργάνων ή
αρχέγονων αιμοποιητικών κυττάρων)
- HIV λοίμωξη και AIDS
- Λοιμώξεις σε άτομα τρίτης ηλικίας (εξαιρούνται οι
εξειδικευόμενοι στην Παιδιατρική Λοιμωξιολογία)
- Λοιμώξεις σε μετακινούμενους πληθυσμούς
- Λοιμώξεις σε χρήστες τοξικών ουσιών
- Φυματίωση
- Λοιμώξεις σε άτομα με πρωτοπαθείς ανοσοανεπάρκειες
- Αντιμικροβιακή αντιμετώπιση εξάρσεων κυστικής
ίνωσης.
Επιπλέον οι εξειδικευμένοι στην Παιδιατρική Λοιμωξιολογία θα πρέπει να έχουν επάρκεια στα ακόλουθα
αντικείμενα:
- Εξανθηματικά και μη εξανθηματικά λοιμώδη νοσήματα
- Συγγενείς και περιγεννητικές λοιμώξεις
- Νεογνικές λοιμώξεις
- Φαρμακολογία αντιβιοτικών στην Παιδιατρική (PK,
δόσεις, κ.λπ.)
- Λεμφαδενίτιδες, ν.Kawasaki, περιοδικά εμπύρετα
σύνδρομα
- Ιδιαιτερότητες λοιμώξεων κατά συστήματα στα νεογνά και στα παιδιά.
Σε θεωρητικό και πρακτικό επίπεδο οι εξειδικευόμενοι
θα πρέπει να έχουν επάρκεια στα ακόλουθα αντικείμενα:
- Βιοτρομοκρατία, αναδυόμενες λοιμώξεις και ανθρωποζωονόσοι
- Λοιμώξεις σε ταξιδιώτες
- Μηχανισμοί άμυνας στις λοιμώξεις και αλληλεπίδραση παθογόνου-ξενιστή
- Επιδημιολογία, κλινική εικόνα, διάγνωση, θεραπεία
και πρόληψη των λοιμώξεων από παθογόνους μικροοργανισμούς
- Επιδημιολογία των λοιμώξεων στην κοινότητα και
στο νοσοκομείο
- Μέτρα ελέγχου και περιορισμού των λοιμώξεων
(Infection Control)
- Αντιμικροβιακή χημειοθεραπεία (μηχανισμός δράσης και ανεπιθύμητες ενέργειες αντοβιοτικών, στοιχεία
φαρμακοκινητικής/φαρμακοδυναμικής
- Πολιτική χρήσης αντιβιοτικών (antibiotic stewardship)
- Αρχές χημειοπροφύλαξης
- Εμβολιασμοί σε ενήλικες και παιδιά
- Χρήση βιολογικών παραγόντων, μονοκλωνικών αντισωμάτων, κυτταροκινών, αυξητικών παραγόντων κ.λπ.,
και συσχέτιση με λοιμώξεις
- Τεχνικές και άλλες δεξιότητες μικροβιολογικού εργαστηρίου (τρόπος λήψης βιολογικών δειγμάτων για
καλλιέργεια, αξιολόγηση Gram χρώσης, μεθοδολογία
καλλιεργειών, μέθοδοι ελέγχου ευαισθησίας στα αντιμικροβιακά και λοιπές βασικές μέθοδοι που χρησιμο-
ποιούνται στο μικροβιολογικό εργαστήριο). Χρήση των
διαγνωστικών μεθόδων στις λοιμώξεις
- Βασικές αρχές ανοσολογίας
- Βασικές αρχές μεταμοσχεύσεων.
Άρθρο 3
Πρόγραμμα εκπαίδευσης- Αξιολόγηση
Η θεωρητική εκπαίδευση του εξειδικευόμενου περιλαμβάνει:
1. Μαθήματα στο κέντρο εξειδίκευσης, τουλάχιστον
δύο ώρες την εβδομάδα (συζήτηση περιστατικών του
νοσοκομείου εξειδίκευσης που παρουσιάζουν ιδιαίτερο
ενδιαφέρον καθώς και ανασκόπηση άρθρων και παρουσίασης case reports από την πρόσφατη βιβλιογραφία με
την ενεργή συμμετοχή του εξειδικευόμενου. Τα μαθήματα αυτά είναι υποχρεωτικά για τους εξειδικευόμενους
και συντονίζονται από λοιμωξιολόγους του κέντρου που
χορηγεί εξειδίκευση.
2. Υποχρεωτική παρακολούθηση των επιστημονικών
εκδηλώσεων (συνέδρια, μετεκπαιδευτικά μαθήματα,
ημερίδες κ.λπ.) που διοργανώνει η Ελληνική Εταιρεία
Λοιμώξεων και η Ελληνική Εταιρεία Μελέτης Αντιμετώπισης του AIDS.
3. Επιθυμητή είναι επίσης η συμμετοχή σε ένα τουλάχιστον διεθνές ιατρικό συνέδριο με αντικείμενο τις
λοιμώξεις ή την HIV λοίμωξη.
4. Aπαιτείται επίσης ενεργή συμμετοχή σε συνέδρια,
ερευνητικές εργασίες και επιστημονικές δημοσιεύεις ή
παρουσιάσεις.
Για τη συμμετοχή στις εξετάσεις απαραίτητη είναι η
παρακολούθηση του 75% τουλάχιστον των διδακτικών
ωρών των ανωτέρω εκδηλώσεων.
Κάθε εκπαιδευόμενος διαθέτει βιβλιάριο εξειδικευομένου στο οποίο, με μέριμνα του Διευθυντή του Κέντρου
που χορηγεί την εξειδίκευση, καταγράφεται ανά τακτά
χρονικά διαστήματα και αξιολογείται η πρόοδός του στις
διάφορες δεξιότητες καθώς και η συμμετοχή του στις
προαναφερόμενες εκπαιδευτικές δραστηριότητες.
Η απόκτηση της εξειδίκευσης απαιτεί επιτυχή συμμετοχή στις εξετάσεις, γραπτές και προφορικές, οι οποίες
διεξάγονται τέσσερις (4) φορές ανα έτος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1083/10.03.2022
Άρθρο 4
Αναγνωρισμένα Εκπαιδευτικά Κέντρα
Α/Α
ΕΚΠΑΙΔΕΥΤΙΚΑ ΚΕΝΤΡΑ
ΚΛΙΝΙΚΗ/ΤΜΗΜΑ
1.
Γ.Ν.Π.Α. «Π. ΚΑΙ Α. ΚΥΡΙΑΚΟΥ»
Β’ Πανεπιστημιακή Παιδιατρική Κλινική ΕΚΠΑ Μονάδα Λοιμώξεων
2.
Γ.Ν.Π.Α. «ΑΓΙΑ ΣΟΦΙΑ»
Α’ Πανεπιστημιακή Παιδιατρική Κλινική Μονάδα Λοιμώξεων ΕΚΠΑ
3.
Γ.Ν.Α. «ΛΑΪΚΟ»
Α’ Παθολογική Κλινική - Μονάδα Λοιμώξεων ΕΚΠΑ
4.
Γ.Ν.Α. «Γ.ΓΕΝΝΗΜΑΤΑΣ»
Α’ Παθολογικό Τμήμα - Μονάδα Λοιμώξεων
5.
Γ.Ν.Α. «ΕΥΑΓΓΕΛΙΣΜΟΣ - ΠΟΛΥΚΛΙΝΙΚΗ»
5ο Παθολογικό Τμήμα και Μονάδα Λοιμώξεων
6.
Γ.Ν.Α. «ΚΟΡΓΙΑΛΕΝΕΙΟ/ΜΠΕΝΑΚΕΙΟ - Ε.Ε.Σ.» Γ’ Παθολογικό Τμήμα - Μονάδα Λοιμώξεων
7.
Π.Γ.Ν. «ΑΤΤΙΚΟΝ»
Δ’ Παθολογική Κλινική ΕΚΠΑ - Μονάδα Λοιμώξεων
8.
Γ.Ν.Π. «ΤΖΑΝΕΙΟ»
Β’ Παθολογικό Τμήμα - Μονάδα Λοιμώξεων
9.
Γ.Ν.Θ. «ΙΠΠΟΚΡΑΤΕΙΟ»
Γ’ Παιδιατρική Κλινική - Μονάδα Λοιμώξεων ΑΠΘ
10. ΠΓΝΘ «ΑΧΕΠΑ»
Α’ Παθολογική Κλινική - Μονάδα Λοιμώξεων
11. Π.Γ.Ν. ΕΒΡΟΥ
Β’ Πανεπιστημιακή Παθολογική Κλινική Μονάδα Λοιμώξεων ΔΠΘ
12. Π.Γ.Ν. ΠΑΤΡΩΝ «ΠΑΝΑΓΙΑ Η ΒΟΗΘΕΙΑ»
Παθολογική Κλινική - Μονάδα Λοιμώξεων
13. Π.Γ.Ν. ΗΡΑΚΛΕΙΟΥ
Παθολογική Κλινική - Μονάδα Λοιμώξεων
Άρθρο 5
Βιβλιάριο Εκπαίδευσης
Εγκρίνεται το Βιβλιάριο Εκπαίδευσης Εξειδικευομένου, όπως εγκρίθηκε από το Κε.Σ.Υ., το οποίο θα παρέχεται
στους εξειδικευομένους από τα εκπαιδευτικά κέντρα.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 14 Φεβρουαρίου 2022
Η Αναπληρώτρια Υπουργός
ΑΣΗΜΙΝΑ ΓΚΑΓΚΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1083/10.03.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220201083.pdf | Tokens: 11270]